সোমবারও বিক্ষোভ ও প্রতিবাদে কেমনিৎস শহর উত্তপ্ত ছিল৷ সন্ধ্যার সময় প্রায় ২,০০০ চরম দক্ষিণপন্থি বিক্ষোভে নামেন৷ আর বিদেশিদের ওপর হামলার প্রতিবাদে কাল মার্কসের বিশাল মূর্তির কাছে মাঠে নামেন প্রায় ১,০০০ মানুষ, যাদের মধ্যে বামপন্থিরাও ছিলেন৷ চরম ডানপন্থি ও বামপন্থিদের মধ্যে সংঘর্ষে কমপক্ষে ৬ জন আহত হন৷ দুই পক্ষ একে অপরের উপর আতসবাজিসহ নানা বস্তু নিক্ষেপ করে৷ ৪ জন চরম ডানপন্থি বিক্ষোভকারীর উপর হামলার ঘটনাও ঘটে৷ কেমনিৎসের কট্টর বামপন্থী পার্টির প্রধান টিম ডেটসনার বলেন, যাদেরই বিদেশি মনে হচ্ছে, লোকজন তাদের পেছনেই ছুটছে, এ দৃশ্যে আমরা শঙ্কিত। জার্মান ও বাভারিয়ান পতাকা দোলাতে দোলাতে জমায়েত হওয়াদের অনেকে স্লোগান তোলেন- আমরাই অধিবাসী, এ স্লোগানটি কট্টর ডানপন্থীরা ব্যবহার করে থাকেন।